|  |  |  |
| --- | --- | --- |
| ГРБОВИ ЗА МЕМОРАНДУМ | Srbská republika  Autonómna pokrajina Vojvodina  **Pokrajinský sekretariát vzdelávania, predpisov,**  **správy a národnostných menšín – národnostných spoločenstiev**  Bulvár Mihajla Pupina 16, 21 000 Nový Sad  T: +381 21 487 46 14, 487 40 36  ounz@vojvodina.gov.rs | |
|  | ČÍSLO: 128-454-1/2022-04 | DÁTUM: 19. 01. 2022 | |
|  |  |  | |

Podľa článku 5 Pokrajinského parlamentného uznesenia o prideľovaní rozpočtových prostriedkov na financovanie a spolufinancovanie programových aktivít a projektov v oblasti základného a stredného vzdelávania a výchovy a žiackeho štandardu v Autonómnej pokrajine Vojvodine (Úradný vestník APV číslo 14/15 a 10/17), článku 3 Pravidiel o prideľovaní rozpočtových prostriedkov na financovanie a spolufinancovanie modernizácie infraštruktúry ustanovizní základného a stredného vzdelávania a výchovy a žiackeho štandardu na území AP Vojvodiny (Úradný vestník APV číslo 4/17) a článku 3 Pravidiel o pridelení rozpočtových prostriedkov na financovanie a spolufinancovanie modernizácie infraštruktúry predškolských ustanovizní na území AP Vojvodiny (Úradný vestník APV číslo 14/17) a v súvislosti s Pokrajinským parlamentným uznesením o rozpočte Autonómnej pokrajiny Vojvodiny na rok 2022 (Úradný vestník APV číslo 54/21), na základe rozhodnutia pokrajinského tajomníka vzdelávania, predpisov, správy a národnostných menšín ‒ národnostných spoločenstiev číslo 128-377/2020-1 z 08. 12. 2020, zástupca pokrajinského tajomníka vypísal

**SÚBEH   
NA FINANCOVANIE A SPOLUFINANCOVANIE REKONŠTRUKCIE, ADAPTÁCIE, SANÁCIE, INVESTIČNEJ A BEŽNEJ ÚDRŽBY OBJEKTOV USTANOVIZNÍ ZÁKLADNÉHO, STREDNÉHO VZDELÁVANIA A VÝCHOVY, ŽIACKEHO ŠTANDARDU A PREDŠKOLSKÝCH USTANOVIZNÍ NA ÚZEMÍ AUTONÓMNEJ POKRAJINY VOJVODINY NA ROK 2022**

Súbeh sa vypisuje na sumu prostriedkov zabezpečených Pokrajinským parlamentným uznesením o rozpočte Autonómnej pokrajiny Vojvodiny na rok 2022 (Úradný vestník APV číslo 54/21), a to: na financovanie a spolufinancovanie rekonštrukcie, adaptácie, sanácie, investičnej a bežnej údržby objektov ustanovizní základného, stredného vzdelávania a výchovy, žiackeho štandardu a predškolských ustanovizní na území Autonómnej pokrajiny Vojvodiny v celkovej výške **175.000.000,00 dinárov** (na úrovni základného vzdelávania a výchovy **121 000 000,00 dinárov**, na úrovni stredného vzdelávania a výchovy **37 000 000,00** **dinárov,** pre ustanovizne žiackeho štandardu **5 500 000,00 dinárov** a pre predškolské ustanovizne **11 500 000,00 dinárov**).

Na financovanie a spolufinancovanie **výstavby a prístavby** nie sú vyčlenené finančné prostriedky.

Finančné prostriedky sa neprideľujú na práce, ktorých plné financovanie je zabezpečené z iných zdrojov.

Realizácia finančných záväzkov sa uskutoční v súlade s likvidnými možnosťami rozpočtu Autonómnej pokrajiny Vojvodiny na rok 2022.

**PODMIENKY SÚBEHU**

*1. Podávatelia prihlášky*

Podávatelia prihlášky sú:

* školy pre základné vzdelávanie a výchovu, školy pre stredné vzdelávanie a výchovu a ustanovizne žiackeho štandardu na území Autonómnej pokrajiny Vojvodiny založené Srbskou republikou, AP Vojvodinou a jednotkou lokálnej samosprávy;
* jednotky lokálnej samosprávy (výlučne pre potreby predškolských ustanovizní) na území AP Vojvodiny.

*2. Kritériá prideľovania finančných prostriedkov*

Kritériá prideľovania finančných prostriedkov podľa Pravidiel o prideľovaní rozpočtových prostriedkov na financovanie a spolufinancovanie modernizácie infraštruktúry ustanovizní základného a stredného vzdelávania a výchovy a žiackeho štandardu na území AP Vojvodiny, ako aj na základe Pravidiel o pridelení rozpočtových prostriedkov na financovanie a spolufinancovanie modernizácie infraštruktúry predškolských ustanovizní na území AP Vojvodiny sú:

1. význam realizácie projektu, pokiaľ ide o bezpečnosť žiakov, učiteľov a zamestnancov, ktorí používajú objekty;
2. význam realizácie projektu na poskytovanie kvalitných podmienok na vykonávanie výchovno-vzdelávacej práce;
3. finančná opodstatnenosť projektu;
4. udržateľnosť projektu;
5. lokálny alebo regionálny význam projektu;
6. aktivity, ktoré sú vykonávané na účely realizácie projektu;
7. zabezpečené zdroje finančných prostriedkov na realizáciu projektu.

**VŠEOBECNÉ SMERNICE SÚBEHU**

Ak je technicky možné realizovať projekt v niekoľkých samostatných fázach vykonávania prác, žiadateľ by mal predložiť prihlášku s jasne stanovenými fázami na vykonanie prác a uvedenými finančnými prostriedkami pre všetky fázy.

Priložený predbežný výmer a predbežný výpočet prác by mali byť s presne stanovenou sumou prác a s trhovými cenami, keďže finančné prostriedky budú prevedené na žiadateľa v súlade s postupom verejného obstarávania v súlade so zákonom o verejnom obstarávaní (a najviac do schválenej sumy). Sekretariát nebude financovať zvyšné a nepredvídané práce.

Žiadateľ, ktorý sa tiež uchádzal na súbehu o konkrétny projekt na iných miestach, má právo podať prihlášku na daný súbeh, ak v čase podania prihlášky nevedel a ani nemohol vedieť, či mu budú poskytnuté finančné prostriedky na inom súbehu pre predmetný projekt.

V prípade podania prihlášky na spolufinancovanie prác, prostriedky zabezpečené ako účasť ustanovizne môžu byť z vlastných zdrojov, z darov a z rozpočtov všetkých úrovní moci.

Finančné prostriedky *sa neprideľujú* na práce, ktorých plné financovanie sa poskytuje z iných zdrojov.

Po pridelení finančných prostriedkov na súbehu bude užívateľ povinný:

* podpísať s Pokrajinským sekretariátom vzdelávania, predpisov, správy a národnostných menšín – národnostných spoločenstiev (ďalej: sekretariátom) zmluvu o pridelení rozpočtových prostriedkov, ktorá upraví vzájomné práva a povinnosti zmluvných strán;
* uskutočniť zodpovedajúce konanie obstarania v súlade so zákonom o verejnom obstarávaní (vestník Sl. glasnik RS č. 91/19);
* angažovať nezávislú osobu ako odborný dozor nad vykonávaním príslušných prác;
* sa vo všetkom pridržiavať Pokynov na uskutočnenie zmluvy o pridelení finančných prostriedkov z rozpočtu APV na rok 2022.

**SPÔSOB PODÁVANIA PRIHLÁŠKY**

Prihlášky sa predkladajú na jednotnom súbehovom tlačive sekretariátu.

Kompletná súbehová dokumentácia sa môže stiahnuť od **19. 01. 2022** z webovej stránky sekretariátu **www.puma.vojvodina.gov.rs**

Prihlášky sa doručujú poštou na adresu: Pokrajinský sekretariát vzdelávania, predpisov, správy a národnostných menšín – národnostných spoločenstiev s poznámkou „na financovanie a spolufinancovanie rekonštrukcie, adaptácie, sanácie, investičnej a bežnej údržby objektov ustanovizní základného, stredného vzdelávania a výchovy, žiackeho štandardu a predškolských ustanovizní na území Autonómnej pokrajiny Vojvodiny na rok 2022“, Bulvár Mihajla Pupina 16, 21 000 Nový Sad, alebo sa podávajú osobne v spisovni pokrajinských orgánov správy v Novom Sade (prízemie budovy Pokrajinskej vlády).

**K prihláške na súbeh sa pripája:**

**А) NA FINANCOVANIE A SPOLUFINANCOVANIE REKONŠTRUKCIE, ADAPTÁCIE, SANÁCIE A INVESTIČNEJ ÚDRŽBY OBJEKTOV**

1. **kópia technickej dokumentácie, na základe ktorej orgán príslušný pre vydávanie stavebných povolení vydal rozhodnutie o schválení výkonu prác (v prípade, že je majiteľ objektu, kde sú práce vykonávané AP Vojvodina, a ustanovizni sa nepodarilo získať rozhodnutie o schválení výkonu prác, táto ustanovizeň predkladá kópiu technickej dokumentácie na základe ktorej, po obstaraní súhlasu pre výkon prác od Pokrajinskej vlády, príslušný orgán vydá rozhodnutie o schválení výkonu prác);**
2. **kópia rozhodnutia o povolení výkonu prác, ktoré vydáva orgán príslušný pre vydávanie stavebného povolenia (v prípade, že je majiteľ objektu, na ktorom sa vykonávajú práce AP Vojvodina, ustanovizne, čo si neobstarali rozhodnutie o povolení výkonu prác, odovzdávajú akt príslušného orgánu, ktorým sa preukazuje, že odovzdaná technická dokumentácia je kompletná a zodpovedajúca a že sa na základe nej, po získaní súhlasu od Pokrajinskej vlády na výkon prác, vydá rozhodnutie o povolení výkonu prác);**
3. **predbežný výmer a predbežný výpočet prác podpísaný a overený zodpovedným projektantom (dokument nie starší ako šesť mesiacov, s očíslovanými stranami, záväzne s dátumom vypracovania);**
4. **v prípade spolufinancovania poskytnúť dôkaz o zabezpečených finančných prostriedkoch na spolufinancovanie prác (zmluva, rozhodnutie, výpis z rozpočtu jednotky lokálnej samosprávy, a pod.) spolu s riadne podpísaným a opečiatkovaným vyhlásením o účasti na spolufinancovaní príslušných prác (vyhlásenie doručiť vo voľnej podobe).**

**B) NA FINANCOVANIE A SPOLUFINANCOVANIE BEŽNEJ ÚDRŽBY OBJEKTOV**

1. **fotokópiu aktu vystaveného orgánom príslušným na vystavenie stavebného povolenia, ktorým sa potvrdzuje, že je predmetný druh prác v pripojenom predbežnom výmere a predbežnom výpočte na bežnú údržbu objektov, resp. tých pre ktoré sa vystavuje rozhodnutie o povolení vykonávania prác podľa zákona o plánovaní a výstavbe (vestník Službeni glasnik RS číslo 72/09, 81/09 – oprava, 64/10 – uznesenie ÚS, 24/11, 121/12, 42/13 – uznesenie ÚS, 50/13 – uznesenie ÚS, 98/13 – uznesenie ÚS, 132/14, 145/14, 83/18, 31/19, 37/19 – i. zákon, 9/20 a 52/2021);**
2. **predbežný výmer a predbežný výpočet prác podpísaný a overený zodpovedným projektantom (dokument nie starší ako šesť mesiacov, s očíslovanými stranami, záväzne s dátumom vypracovania);**
3. **v prípade spolufinancovania poskytnúť dôkaz o zabezpečených finančných prostriedkoch na spolufinancovanie prác (zmluva, rozhodnutie, výpis z rozpočtu jednotky lokálnej samosprávy a pod.) spolu s riadne podpísaným a opečiatkovaným vyhlásením o účasti na spolufinancovaní príslušných prác (vyhlásenie doručiť vo voľnej podobe).**

**Lehota podávania prihlášok na súbeh je 11. 02. 2022.**

Sekretariát si vyhradzuje právo požadovať od žiadateľa dodatočnú dokumentáciu a informácie, podľa potreby, alebo určiť splnenie potrebných podmienok pre pridelenie finančných prostriedkov.

Komisia nebude rozoberať:

* neúplné prihlášky;
* oneskorené prihlášky (zaslané po termíne označenom ako posledný deň súbehu);
* neprípustné prihlášky (predložené neoprávnenými osobami a subjektmi, ktoré nie sú uvedené v súbehu);
* prihlášky, ktoré nesúvisia s účelmi stanovenými súbehom;
* prihlášky používateľov, ktorí v predchádzajúcom období nesplnili ustanovenia zmluvy o pridelení prostriedkov z rozpočtu APV;
* prihlášky používateľov, ktorí v predchádzajúcom období finančnými a naračnými správami neodôvodňovali finančné prostriedky vyčlenené z pokrajinského rozpočtu.

Výsledky súbehu sa uverejňujú na internetovej stránke sekretariátu.

**Záujemcovia dodatočné informácie v súvislosti s realizáciou súbehu môžu získať v sekretariáte na nasledujúcich telefónnych číslach: 021/487 4268, 021/487 4241 a 021/487 4336.**

S oprávnením pokrajinského tajomníka

Milan Kovačević